اوزبیکستان—تاجیکستان دولت چیگره ‌سی آرقه‌لی 9 ته اوتیش حدودی طنطنه‌لی روشده آچیلدی
2018  - ییلی 1- مارچ کونی اوزبیکستان—تاجیکستان دولت چیگره‌سی آرقه‌لی 9 ته اوتیش حدودی طنطنه‌لی روشده آچیلدی.
«جرتیپه» («سره‌زم»)، «قوشکینت» («اوره‌تیپه»)، «اوچقورغان» («هواتاغ»)، «هوستاباد» («ظفرآباد»)، «بیک آباد» («هشتیاک»)، «پاپ» («نو بنیاد»)، «روات» («روات»)، «گُلبهار» («ایوا‌ج») موتر اوتکزیش حدودی و «آموزنگ» («هاشه ‌دی») تیمیر یولی اوتکزیش حدودی اوز فعالیتینی قَیته باشلشی کوتیلماقده.
آچیلیش مراسمیده ایککی اولکه دن کوپ سانده کیشی اشتراک ایتدی.
بیرینچی یولاوچی ریلی «اموزه‌نگ» («هاشه‌دی») تیمیر یولی اوتکزیش حدودی آرقه‌لی 2018-ییل 7- مارچ کونی سفرگه باشله‌یدی.
مذکور قدم اوزبیکستان و تاجیکستان اورته‌سیده‌گی یقین قوشنی چیلیک و اوزارا منفعتلی مناسبتلرنی ینه ‌ده مستحکملش اوچون قوله‌ ی شرایط یرا‌تیشی اورغولندی.
اوتگن ییل ایککی اولکه اورته سیده 25 ییل نینگ آرتیدن اوچاق پروازلری تکرار باشلنگن ایدی.
ایککی اولکه اورته سیده بوندن آلدین 16 حدود ایشیگی فعالیت قیلماقده ایدی، بو 9 ته حدود ایشیگی بیلن 25 حدودگه باردی.
تاکستان قورماقچی بولگن هایدروالیکتریک سنترالی گه اوزبیکستان نینگ مخالفت قیلیشی بیلن ایککی اولکه اورته سیده کیلیشماسیزلیکلر یوز بیرگن ایدی. خوددی شو باعث 2005-2008 – ییللریده بعضی بیر حدود ایشیکلری یاپیلگن ایدی.
حادثه پایتخت تاشکینت ده یوزبیرگن
